O‘zbekiston — Iordaniya uchrashuvi chiptalari sotuvi davom etmoqda

4-sentabr kuni Toshkentdagi “Paxtakor” stadionida bo‘lib o‘tadigan O‘zbekiston hamda Iordaniya milliy terma jamoalari o‘rtasidagi o‘rtoqlik uchrashuvi chiptalari sotuvi davom etmoqda. Bu haqda O‘zbekiston Futbol Federatsiyasi matbuot xizmati xabar berdi.

Chiptalarni o‘yin bo‘lib o‘tadigan “Paxtakor” stadioni kassalaridan xarid qilish mumkin. O‘yin chiptalari narxi toifalarga qarab 7, 10 hamda 15 ming so‘m qilib belgilangan.
Nashrning ta’kidlashicha, sanasi 3-sentabr deb ko‘rsatilgan chiptalar haqiqiy hisoblanadi va 4-sentabr kuniga belgilangan uchrashuvga mazkur chiptalar bilan kirish mumkin. Dasltab mazkur o‘yin 3-sentabr kuniga belgilangan edi, ammo Iordaniya terma jamoasi iltimosiga ko‘ra 4-sentabr sanasiga ko‘chirilgan.